stanford-oval/wikipedia huggingface dataset:
อุดมศึกษา
การอุดมศึกษาในประเทศไทย

การจัดการศึกษาในระดับอุดมศึกษาในประเทศไทยนั้น เริ่มขึ้นตั้งแต่รัชสมัยของพระบาทสมเด็จพระจุลจอมเกล้าเจ้าอยู่หัว ซึ่งได้ก่อตั้งโรงเรียนกฎหมาย โรงเรียนแพทย์ โรงเรียนช่างไหม รวมถึงโรงเรียนมหาดเล็ก แต่ยังไม่สามารถให้การศึกษาถึงขั้นปริญญาได้ ในรัชสมัยของพระบาทสมเด็จพระมงกุฎเกล้าเจ้าอยู่หัวได้ทรงประดิษฐานโรงเรียนข้าราชการพลเรือนของพระบาทสมเด็จพระจุลจอมเกล้าเจ้าอยู่หัวเป็นมหาวิทยาลัย และพระราชทานนามว่า "จุฬาลงกรณ์มหาวิทยาลัย" ซึ่งเป็นสถาบันอุดมศึกษาแห่งแรกของประเทศไทย ในปัจจุบัน การจัดการศึกษาระดับอุดมศึกษาของประเทศไทยอยู่ภายใต้การกำกับดูแลของสำนักงานคณะกรรมการการอุดมศึกษา หรือ สกอ. กระทรวงศึกษาธิการ ซึ่งมีสถาบันอุดมศึกษาในสังกัด 157 แห่งทั่วประเทศ (พ.ศ. 2553) โดยแบ่งเป็น
สถาบันอุดมศึกษาของรัฐ
กลุ่มมหาวิทยาลัย 8 แห่ง
กลุ่มมหาวิทยาลัยราชภัฏ 38 แห่ง
กลุ่มมหาวิทยาลัยเทคโนโลยีราชมงคล 8 แห่ง
กลุ่มสถาบัน 7 แห่ง (รวมสถาบันวิทยาลัยชุมชนแล้ว)
สถาบันอุดมศึกษาในกำกับของรัฐ
กลุ่มในกำกับสำนักงานคณะกรรมการการอุดมศึกษา 25 แห่ง (รวมราชวิทยาลัยจุฬาภรณ์แล้ว)
กลุ่มในกำกับกรุงเทพมหานคร 1 แห่ง
กลุ่มในกำกับสำนักงานคณะกรรมการการอาชีวศึกษา 23 แห่ง
สถาบันอุดมศึกษาเอกชน 74 แห่ง
นอกจากนี้ ยังมีการจัดการศึกษาโดย มหาวิทยาลัย วิทยาลัย หรือ บัณฑิตวิทยาลัย ที่อาจจะไม่ได้อยู่ในสังกัดของสำนักงานคณะกรรมการการอุดมศึกษา เช่น วิทยาลัยพยาบาลกองทัพบก ซึ่งอยู่ภายใต้การดูแลของ กระทรวงกลาโหม นอกจากนี้โรงเรียนสาธิตก็ยังสังกัดสำนักงานคณะกรรมการการอุดมศึกษาอีกด้วย
รูปแบบสถาบันอุดมศึกษาในประเทศไทย

รูปแบบสถาบันอุดมศึกษาของไทยนั้น มีหลากหลายชื่อเรียกขาน แต่หากเปรียบเทียบแล้วมีฐานะเดียวกันหากแตกต่างเฉพาะชื่อเรียกและตำแหน่งบริหารเท่านั้น อธิบายได้ดังนี้
รูปแบบสถาบันอุดมศึกษาในประเทศไทย > เทียบเท่ามหาวิทยาลัย

| หน่วยงาน | ตำแหน่งหัวหน้าบริหาร | ตำแหน่งหัวหน้าวิชาการ | หมายเหตุ |
| --- | --- | --- | --- |
| มหาวิทยาลัย | อธิการบดี | นายกสภามหาวิทยาลัย | มหาวิทยาลัย ส่วนใหญ่เปิดส่วนในหลักสูตรระดับปริญญาตรี โท เอก |
| สถาบัน | อธิการบดี/ผู้อำนวยการสถาบัน | นายกสภาสถาบัน | สถาบันมีฐานะเที่ยบกับมหาวิทยาลัย โดยมีศักดิ์ละสิทธิให้ปริญญาบัตรตามกฎหมายเช่นกัน สถานศึกษาที่ใช้ชื่อ "สถาบัน" เช่น สถาบันเทคโนโลยีพระจอมเกล้าเจ้าคุณทหารลาดกระบัง, สถาบันการอาชีวศึกษา 23 แห่ง |
| วิทยาลัย | อธิการบดี/ผู้อำนวยการวิทยาลัย | นายกสภาวิทยาลัย | วิทยลัย มีฐานะเที่ยบกับคำว่า สถาบัน, มหาวิทยาลัย โดยมีศักดิ์ละสิทธิให้ปริญญาบัตรตามกฎหมายเช่นกัน สถานศึกษาที่ใช้ชื่อ "วิทยาลัย" เช่น วิทยาลัยพยาบาลกองทัพบก, วิทยาลัยดุสิตธานี เป็นต้น โดยวิทยาลัยเหล่านี้มีความเป็นเอกเทศ (ระวังสับสนกับ วิทยาลัยที่มีฐานะเป็นหน่วยงานของสถาบันอุดมศึกษาหรือเรียกว่าเทียบเท่า คณะวิชาหนี่ง) |
ดูเพิ่ม

สถานีย่อยสถาบันอุดมศึกษาไทย
รายชื่อสถาบันอุดมศึกษาในประเทศไทย
ปริญญาตรี
ปริญญาโท
ปริญญาเอก
แหล่งข้อมูลอื่น

สำนักงานคณะกรรมการการอุดมศึกษา เก็บถาวร 2006-10-04 ที่ เวย์แบ็กแมชชีน
การเลือกตั้งนายกองค์การบริหารส่วนจังหวัดปทุมธานี พ.ศ. 2555

การเลือกตั้งนายกองค์บริหารส่วนจังหวัดและสมาชิกสภาองค์การบริหารส่วนจังหวัดปทุมธานี พ.ศ. 2555 เป็นส่วนหนึ่งของการเลือกตั้งนายกองค์การบริหารส่วนจังหวัดในประเทศไทย พ.ศ. 2555 กำหนดให้มีขึ้นในวันที่ 22 เมษายน พ.ศ. 2555 ประกอบไปด้วยการเลือกตั้งนายกองค์การบริหารส่วนจังหวัด 1 ที่นั่ง แต่ละเขตเลือกตั้งจะมีสมาชิกสภาองค์การบริหารส่วนจังหวัดได้เขตละ 1 คน
ผู้สมัครนายกองค์การบริหารส่วนจังหวัด > หมายเลข 1: ชาญ พวงเพ็ชร์

อดีตนายกองค์การบริหารส่วนจังหวัดปทุมธานี 2 สมัย สังกัด กลุ่มปทุมรักไทย โดยมีการสนับสนุนจาก พรรคภูมิใจไทย และ สส.ปทุมธานี พรรคเพื่อไทย
ผู้สมัครนายกองค์การบริหารส่วนจังหวัด > หมายเลข 2: ว่าที่ร้อยตรี สุเมธ ฤทธาคนี

อดีต สส.ปทุมธานี เขต 5 พรรคเพื่อไทย ลงสมัครในนามอิสระ โดยมีการสนับสนุนจาก พรรคเพื่อไทย
ผู้สมัครนายกองค์การบริหารส่วนจังหวัด > หมายเลข 3: สุพจน์ ศรีสุวรรณ

อดีตพัฒนาการอำเภอฯ กรมการพัฒนาชุมชน กระทรวงมหาดไทย อดีตผู้สมัคร สว.ปทุมธานี พ.ศ. 2549 และอดีตผู้สมัคร สว.สรรหา พ.ศ. 2554 ลงสมัครในนามอิสระ
ผู้สมัครนายกองค์การบริหารส่วนจังหวัด > หมายเลข 4: ชานุ หอมหวาน

อดีตผู้ใหญ่บ้าน ลงสมัครในนามอิสระ
ผู้สมัครนายกองค์การบริหารส่วนจังหวัด > หมายเลข 5: สมนึก สอนเนย

อดีตรองนายกองค์การบริหารส่วนจังหวัดปทุมธานี ลงสมัครในนามอิสระ
ผลการเลือกตั้ง

| ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.พรรค | ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.พรรค | ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.ผู้สมัคร | ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.คะแนนเสียง | ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.% | ผลการเลือกตั้งนายกองค์การบริหารส่วนจังหวัดปทุมธานี พ> ศ. 2555.± |
| --- | --- | --- | --- | --- | --- |
|  | กลุ่มปทุมรักไทย | ชาญ พวงเพ็ชร์ (1)* | 214,429 | 65.14 | – |
|  | อิสระ | ว่าที่ร้อยตรี สุเมธ ฤทธาคนี (2) | 110,974 | 33.71 | – |
|  | อิสระ | สุพจน์ ศรีสุวรรณ (3) | 2,032 | 0.62 | – |
|  | อิสระ | ชานุ หอมหวาน (4) | 958 | 0.29 | – |
|  | อิสระ | สมนึก สอนเนย (5) | 785 | 0.24 | – |
| ผลรวม | ผลรวม | ผลรวม | 329,178 | 100.00 | — |

| บัตรดี | บัตรดี | บัตรดี | 329,178 | 45.65 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 10,979 | 1.52 | – |
| บัตรเสีย | บัตรเสีย | บัตรเสีย | 6,327 | 0.88 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 346,484 | 48.05 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 721,058 | 100.00 | — |
แหล่งข้อมูลอื่น

| ด ค กการเลือกตั้งนายกและสมาชิกสภาองค์การบริหารส่วนจังหวัดปทุมธานี |
| --- | --- |
นายก อบจ.:  2547  2551  2555  2563  2567 
ส.อบจ.:  2547  2551  2555  2563  2568 
องค์การบริหารส่วนจังหวัด
| ด ค ก(พ> ศ. 2554 ←) การเลือกตั้งนายกองค์การบริหารส่วนจังหวัดในประเทศไทย พ.ศ. 2555 (→ พ.ศ. 2556–57) |
| --- | --- | --- |
| ภาคเหนือ |  เชียงราย  เชียงใหม่  น่าน  ลำปาง  ลำพูน  อุตรดิตถ์  |  |
| ภาคตะวันออกเฉียงเหนือ |  กาฬสินธุ์  ขอนแก่น  ชัยภูมิ  นครพนม  นครราชสีมา  บึงกาฬ  บุรีรัมย์  ยโสธร  ร้อยเอ็ด  ศรีสะเกษ  สกลนคร  สุรินทร์  หนองคาย  หนองบัวลำภู  อำนาจเจริญ  อุดรธานี  อุบลราชธานี  |  |
| ภาคกลาง |  กำแพงเพชร  ชัยนาท  นนทบุรี  ปทุมธานี  พระนครศรีอยุธยา  พิจิตร  พิษณุโลก  เพชรบูรณ์  สมุทรสาคร  สระแก้ว  สระบุรี  สิงห์บุรี  สุพรรณบุรี  อุทัยธานี  |  |
| ภาคตะวันออก |  จันทบุรี  ชลบุรี  ตราด  นครนายก  ปราจีนบุรี  สระแก้ว  |  |
| ภาคตะวันตก |  กาญจนบุรี  ตาก  ประจวบคีรีขันธ์  เพชรบุรี  |  |
| ภาคใต้ |  กระบี่  ชุมพร  ตรัง  นราธิวาส  ปัตตานี  พัทลุง  ภูเก็ต  ยะลา  ระนอง  |  |
 องค์การบริหารส่วนจังหวัด นายก อบจ.  สภา อบจ. 
↑  "ผู้สมัครนายก อบจ.ปทุมธานี นายส..." www.apdi2002.com. คลังข้อมูลเก่าเก็บจากแหล่งเดิมเมื่อ 2024-06-24. สืบค้นเมื่อ 2024-06-24.
มิสแกรนด์คิวบา

| --- | --- |
คําขวัญ: Stop the war and violence
ก่อตั้ง: 2013
ประเภท: การประกวดความงาม
สํานักงานใหญ่: ไมแอมี
ที่ตั้ง:  สหรัฐ
ภาษาทางการ : อังกฤษ
องค์กรแม่: มิสแกรนด์อินเตอร์เนชันแนล
ลำดับเวลาของผู้ได้รับใบอนุญาตมิสแกรนด์คิวบา
มิสแกรนด์คิวบา (อังกฤษ: Miss Grand Cuba) เป็นตำแหน่งในการประกวดนางงามระดับประเทศของประเทศคิวบา ผู้ที่ได้รับตำแหน่งจะได้เป็นตัวแทนประเทศคิวบาในการประกวดมิสแกรนด์อินเตอร์เนชันแนล ซึ่งจะถูกจัดประกวดขึ้นทุกปี โดยผู้ดำรงตำแหน่งมิสแกรนด์คิวบาทุกคนที่ผ่านมาทั้งหมดได้รับการแต่งตั้งให้ดำรงตำแหน่ง เนื่องจากไม่สามารถจัดการประกวดนางงามขึ้นในคิวบาได้ตามประกาศสั่งห้ามการดำเนินกิจกรรมประเภทดังกล่าวของรัฐบาลคิวบาตั้งแต่ปี ค.ศ. 1959 ปัจจุบัน สิทธิ์การส่งตัวแทนจากคิวบาเข้าร่วมการประกวดมิสแกรนด์อินเตอร์เนชันแนลนั้นอยู่ภายใต้การกำกับดูแลขององค์กรมิสคิวบา (Miss Cuba Organization) ซึ่งดูแลและบริหารงานโดย โนเอมิ เมเลนเดซ (Noemi Melendez)‎
ผู้ดำรงตำแหน่งมิสแกรนด์คิวบาคนแรก คือ จามิลเลตต์ กาซีโอบา (Jamillette Gaxiola Kremets) ชาวอเมริกันเชื้อสายคิวบา – เม็กซิโก จากลาสเวกัส โดยได้รับการแต่งตั้งให้ดำรงตำแหน่ง มิสแกรนด์คิวบา 2013 และเธอได้เข้าร่วมการประกวดมิสแกรนด์อินเตอร์เนชันแนล 2013 ที่ประเทศไทย ซึ่งถือเป็นการประกวดมิสแกรนด์อินเตอร์เนชันแนลครั้งแรก และสามารถผ่านเข้ารอบ 10 คนสุดท้ายได้สำเร็จ ส่วนผู้ดำรงตำแหน่งมิสแกรนด์คิวบาคนปัจจุบัน คือ เจนนิเฟอร์ ซานเชส (Jennifer Sanchez Aguilar)
ประวัติ

คิวบาเข้าร่วมการประกวดมิสแกรนด์อินเตอร์เนชันแนลเป็นครั้งแรกในปี ค.ศ. 2013 ซึ่งถือเป็นการประกวดมิสแกรนด์อินเตอร์เนชันแนลครั้งแรก เนื่องด้วยคำสั่งที่ห้ามดำเนินกิจกรรมที่เกี่ยวเนื่องกับการประกวดนางงามภายในประเทศของรัฐบาลคิวบาตั้งแต่ปี ค.ศ. 1959 ทำให้ไม่สามารถจัดการประกวดเพื่อหาผู้ดำรงตำแหน่งได้ ดังนั้น ผู้ดำรงตำแหน่งมิสแกรนด์คิวบาในแต่ละปี้นั้นจะมาจากการแต่งตั้งให้ดำรงตำแหน่ง โดยในบางปีอาจมีการเปิดคัดเลือกตัวแทนจากหน่วยงานที่ถือสิทธิ์ซึ่งก็คือ องค์กรมิสคิวบา มีที่ทำการองค์กรอยู่ที่เมืองไมแอมี รัฐฟลอริดา สหรัฐ ซึ่งถือเป็นเมืองที่มีชาวคิวบาตั้งรกรากอยู่เป็นจำนวนมาก โดยผู้เข้าประกวดจากองค์กรมิสคิวบาที่ทำผลงานได้ดีที่สุดบนเวทีมิสแกรนด์อินเตอร์เนชันแนล คือ ลิส การ์ซิอา มิสแกรนด์คิวบา 2014 ซึ่งชนะการประกวดมิสแกรนด์อินเตอร์เนชันแนล 2014
นอกจากมิสแกรนด์อินเตอร์เนชันแนลแล้ว ปัจจุบันองค์กรมิสคิวบายังส่งตัวแทนเข้าร่วมการประกวดนางงามนานาชาติอื่น ๆ เช่น เวิลด์มิสยูนิเวิร์ซิตี (World Miss University), ราชินีแห่งฮีสพานิคอเมริกัน ( Reina Hispanoamericana) เป็นต้น
ฉบับ

| ปี | ครั้งที่ | วันที่ | สถานที่ | ผู้เข้าแข่งขัน | ผลการแข่งขัน> มิสแกรนด์คิวบา | ผลการแข่งขัน> รองอันดับ 1 | ผลการแข่งขัน> รองอันดับ 2 | ผลการแข่งขัน> รองอันดับ 3 | อ้างอิง |
| --- | --- | --- | --- | --- | --- | --- | --- | --- | --- |
| 2023 | 1 | 20 สิงหาคม | Tampa Marriott Westshore, แทมปา, ฟลอริดา, สหรัฐ | 5 | Sofia Acosta ( รัฐฟลอริดา) | Lourdes Feliu ( รัฐฟลอริดา) | Maria Vilches ( รัฐฟลอริดา) | Yamislaidy García ( รัฐฟลอริดา) |  |
การแข่งขันระดับนานาชาติ

ต่อไปนี้เป็นรายชื่อตัวแทนชาวคิวบาของมิสแกรนด์อินเตอร์เนชั่นแนล.
สัญลักษณ์สี
: ชนะเลิศ
: รองชนะเลิศหรืออันดับ 5/9
: เข้ารอบสุดท้าย
: เข้ารอบรองชนะเลิศ
: รางวัลพิเศษหรือเข้ารอบสุดท้ายรางวัลพิเศษ
| ปี | ตัวแทน | บ้านเกิด | ตำแหน่งระดับประเทศ | ผลงานการแข่งขัน> ตำแหน่ง | ผลงานการแข่งขัน> รางวัลพิเศษ | อ้างอิง |
| --- | --- | --- | --- | --- | --- | --- |
|  2024 | ลูร์ด เฟลิว |  รัฐฟลอริดา | รองอันดับ 1: มิสแกรนด์คิวบา 2023 | TBA | TBA |  |
|  2023 | โซเฟีย อาโกสตา |  รัฐฟลอริดา | มิสแกรนด์คิวบา 2023 | ไม่ผ่านเข้ารอบ |  |  |
|  2022 | ฟาเบียง ลอเรนซิโอ |  รัฐฟลอริดา | รองอันดับ 1: นูเอสตรา เบลเลซา ลาตินา 2021 | ไม่ผ่านเข้ารอบ |  |  |
|  2022 | แดนิเอลา เอสปิโนซา |  กามาเกวย์ | มิสแกรนด์คิวบา 2022 | ลาออก | ลาออก |  |
|  2021 | จีเซล เวลเลียนท์ |  อาบานา | ได้รับการแต่งตั้ง | ไม่ผ่านเข้ารอบ |  |  |
|  2020 | เจนนิเฟอร์ ซานเชส |  ซิเอนฟูเอโกส | ได้รับการแต่งตั้ง | ไม่ผ่านเข้ารอบ |  |  |
|  2020 | จีเซล วาลเลียนท์ |  อาบานา | ได้รับการแต่งตั้ง | ลาออก | ลาออก |  |
|  2019 | เอเลน กอนซาเลซ |  อาบานา | ได้รับการแต่งตั้ง | ไม่ผ่านเข้ารอบ |  |  |
|  2018 | เกลดีส แคร์รีดีกวส |  อาบานา | ได้รับการแต่งตั้ง | เข้ารอบ 20 คนสุดท้าย |  1 รางวัลพิเศษ  ชุดว่ายน้ำยอดเยี่ยม  |  |
|  2017 | ลิซานดรา เดลกาโด |  อาบานา | ได้รับการแต่งตั้ง | ไม่ผ่านเข้ารอบ |  |  |
|  2017 | เว็ทท์ เบลสส์ |  รัฐแคลิฟอร์เนีย | ผู้เข้าแข่งขัน มิสเวิลด์อเมริกา 2016 | ลาออก | ลาออก |  |
|  2017 | ราเชล วาสเกซ |  รัฐแคลิฟอร์เนีย | ได้รับการแต่งตั้ง | ลาออก | ลาออก |  |
|  2016 | เมรีส นาวาร์โร |  อาบานา | ได้รับการแต่งตั้ง | เข้ารอบ 20 คนสุดท้าย |  |  |
|  2015 | มาเรีย แมนโซ |  อาบานา | ได้รับการแต่งตั้ง | ไม่ผ่านเข้ารอบ |  1 รางวัลพิเศษ  36 คนสุดท้าย – มิสป๊อปปูล่าโหวต  |  |
|  2014 | ลิส การ์ซิอา |  อาบานา | รองชนะเลิศ: มิสเอิร์ธสหรัฐอเมริกา 2014 | มิสแกรนด์อินเตอร์เนชันแนล 2014 |  1 รางวัลพิเศษ  25 คนสุดท้าย – ชุดว่ายน้ำยอดเยี่ยม  |  |
|  2013 | จามิลเลตต์ กาซีโอบา |  อาบานา | รองอันดับ 2: เซโนริต้า รีพับลิกัน เดปอร์ติวา 2007 | เข้ารอบ 10 คนสุดท้าย |  1 รางวัลพิเศษ  20 คนสุดท้าย – ชุดประจำชาติยอดเยี่ยม  |  |
ทำเนียบ

มิสแกรนด์คิวบา 2023
โซเฟีย อาโกสตา
( รัฐฟลอริดา)
มิสแกรนด์คิวบา 2021
จีเซล เวลเลียนท์
( อาบานา)
มิสแกรนด์คิวบา 2015
มาเรีย แมนโซ
( อาบานา)
มิสแกรนด์คิวบา 2014
ลิส การ์ซิอา
( อาบานา)
การประกวดรอบระดับประเทศ

รายการต่อไปนี้คือผู้เข้ารอบสุดท้ายของการประกวด มิสแกรนด์คิวบา รวมถึงผลการประกวด
| ปีNo>  | 2023 |
| --- | --- |
01.: Maria Karla Vilches (2nd)
02.: Yamislaidy García (3rd)
03.: Sofia Acosta (W)
04.: Mía Davalos
05.: Lourdes Feliu (1st)
06: Sheyla Ravelo (S)
ดูเพิ่ม

มิสแกรนด์อินเตอร์เนชันแนล
ตัวนำยวดยิ่งแบบดั้งเดิม
ตัวนำยวดยิ่งแบบดั้งเดิม

ตัวนำยวดยิ่งแบบดั้งเดิม(Conventional superconductors) เป็นตัวนำยวดยิ่งที่สามารถใช้ทฤษฎี BCS อธิบายได้ดี โดยตัวนำยวดยิ่งตัวแรกที่ค้นพบคือปรอทมี Tc=4.15 K ค้นพบในปี 1911 ตัวนำยวดยิ่งในกลุ่มนี้ส่วนใหญ่เป็นธาตุและสารประกอบ เช่น Al มี Tc=1.19 K ,Hg มี Tc=4.15 K ,Nb มี Tc=9.2 K และสารประกอบ เช่น CuS มี Tc=1.6 K โดยสารประกอบที่มี Tc สูงสุดคือ Nb3Ge คือ Tc=23.2 K
ตัวนำยวดยิ่งแบบดั้งเดิม > ตัวนำยวดยิ่งในสารประกอบ A-15

ตัวนำยวดยิ่งในสารประกอบ A-15 กลุ่ม A3B นี้เป็นตัวนำยวดยิ่งแบบดั้งเดิมที่ให้อุณหภูมิวิกฤติสูงที่สุด สารกลุ่มนี้ถูกเรียกชื่อตามระบบการแบ่งโครงสร้างผลึกแบบเก่า การแบ่งโครงสร้างผลึกแบบนี้จะกำหนดให้ อักษร A แทนธาตุ อักษร B แทนสารประกอบ AB อักษร C แทนสารประกอบ AB2 และอักษร D แทน AmBn และจะมีอักษรเพิ่มขึ้น ถ้าสารประกอบนั้นประกอบด้วยจำนวนธาตุมากขึ้น
ตัวนำยวดยิ่งแบบดั้งเดิม > ตัวนำยวดยิ่งในธาตุ

นักฟิสิกส์ได้ศึกษาะาตุต่างๆและพบว่าสมบัติของการเป็นตัวนำยวดยิ่งสามารถพบได้ในโลหะหลายชนิด (Buckel, 1991; Owens and Pool, 2002) ซึ่งธาตุส่วนใหญ่มีอุณหภูมิวิกฤติไม่เกิน 10 เคลวิน ในบางธาตุสามารถมีอุณภูมิสูงขึ้นได้เมื่ออยู่ในฟิล์มบาง  และมีเพียงธาตุซีเซียมตัวเดียวที่สามารถแสดงสมบัติการเป็นตัวนำยวดยิ่งได้
ตัวนำยวดยิ่งแบบดั้งเดิม > ตัวนำยวดยิ่งในอัลลอย

เกิดจากการผสมกันของธาตุตั้งแต่สองชนิดขึ้นไปที่มีการจัดเรียงตัวของอะตอมบนแลตทิซไม่สม่ำเสมอ ทำให้อุณหภูมิวิกฤติจะมีค่าไม่สม่ำเสมอ ทำให้ต้องใช้ธาตุที่มาทำอัลลอยมีสัดส่วนที่เหมาะสมกัน เช่น ไนโอเบียม (Nb) มีวาเลนซ์อิเล็กตรอน (Ne) 5 ตัว ผสมกับเซอร์โครเนียม (Zr) ทีมีวาเลนซ์อิเล็กตรอน 4 ตัว จะทำให้มีอุณหภูมิวิกฤติสูงสุดเมื่อให้สัดส่วน Nb : Zr เป็น 2/3 : 1/3
ตัวนำยวดยิ่งแบบดั้งเดิม > ความแตกต่างระหว่างตัวนำยวดยิ่งอุณหภูมิสูงกับตัวนำยวดยิ่งแบบดั้งเดิม

ในปัจจุบันตัวนำยวดยิ่งอุณหภูมิสูงที่ถูกค้นพบมีมากมายหลายชนิด แต่ในที่นี้จะสนใจเฉพาะตัวนำยวดยิ่งที่มีคอปเปอร์ออกไซด์เป็นองค์ประกอปหลัก ซึ่งนอกจากจะมีอุณหภูมิวิกฤตที่สูงแล้ว ตัวนำยวดยิ่งอุณภูมสูงยังมีสมบัติอีกหลายประการที่แต่ต่างจากตัวนำยวดยิ่งแบบดั้งเดิม ซึ่งพอจะสรุปได้ดังนี้
1. สมบัติของสารตัวนำยวดยิ่งอุณหภูมิสูงจะมีลักษณะขึ้นกับทิศทางเป็นอย่างมาก คือ มีโครงสร้างของอะตอมในผลึกเป็นชั้นๆ และการนำไฟฟ้าในแนวตั้งฉากกับแกนหลักของผลึกเกือบจะไม่มี ทำให้ตัวนำยวดยิ่งอุณหภูมิสูงมีโครงสร้างการนำไฟฟ้าเกือบเป็น 2 มิติ
2. ตัวนำยวดยิ่งแบบดั้งเดิมเป็นตัวนำยวดยิ่งที่ไม่ขึ้นกับทิศทางซึ่งจะมีความยาวอาพันธ์ค่าเดียว แต่ตัวนำยวดยิ่งอุณหภูมิสูงส่วนใหญ่จะมีความยาวอาพันธ์ 2 ค่า คือ ความยาวอาพันธ์ในระนาบ ab และความยาวอาพันธ์ตามแกน c โดยความยาวอาพันธ์ทั้ง 2 ค่านี้มีขนาดแตกต่างกันมาก เช่น ในสารประกอบบิสมัทจะมาความยาวอาพันธ์ตามแกน c ประมาณ 2 อังสตรอม แต่ในระนาบ ab มีความยาวอาพันธ์ประมาณ 40 อังสตรอม
3. ตัวนำยวดยิ่งอุณหภูมิสูงมีความยาวอาพันประมาณ 10-40 อังสตรอม แต่ตีวนำยวดยิ่งแบบดั้งเดิมจะมีค่าประมาณ 10,000 อังสตรอม ซึ่งมีค่ามากกว่าตัวนำยวดยิ่งอุณหภูมิสูงประมาณ 1,000 เท่า
4. ในตัวนำยวดยิ่งแบบดั้งเดิม เมื่ออุณหภูมิวิกฤตเพิ่มสูงขึ้นความหนาแน่นของประจุก็จะเพิ่มขึ้นด้วย แต่ในตัวนำยวดยิ่งอุณหภูมิสูงความหนาแน่นของประจุมีรูปแบบที่ไม่ชัดเจนซึ่งได้มีการพบว่าในตัวนพยวดยิ่งอุณหภูมิสูงบางชนิดที่มีอุณหภูมิวิกฤตสูง แต่จะมีความหนาแน่นประจุค่อนข้างน้อย
5. ค่าช่องว่างพลังงานของตัวนำยวดยิ่งอุณหภูมิสูงในแต่ละวิธีของการวัดจะให้ค่าที่ไม่เท่ากันและมีค่าสูงกว่าตัวนำยวดยิ่งแบบดั้งเดิมมาก โดยวิธีการวัดค่าช่องพลังงานที่ใช้มีหลายวิธี เช่น การทะลุผ่าน (Tunneling) การแพร่รังสีอินฟราเรด (Infrared radiation) กราดูดกลืน (Absorption) และการสะท้อน (Reflection)
6. ตัวนำยวดยิ่งอุณหภูมิสูงบางชนิดจะมีค่าสัมประสิทธิ์ของไอโซโทปน้อยกว่าและบางชนิดจะให้ค่ามากกว่าทฤษฏี BCS
7. ในตัวนำยวดยิ่งอุณหภูมิสูง อุณหภูมิวิกฤตจะขึ้นกับความเข้มข้นของสารเจือแบบไม่เป็นแม่เหล็ก แต่ในขณะที่ตัวนำยวดยิ่งแบบดั้งเดิมอุณหภูมิวิกฤตจะขึ้นกับความเข้มข้นของสารเจือแบบแม่เหล็ก โดยอุณหภูมิวิกฤตขะไม่ขึ้นกับสารเจือแบบไม่เป็นแม่เหล็ก
เนื่องจากมีความแตกต่างระหว่างตัวนำยวดยิ่งแบบดั้งเดิมกับตัวนำยวดยิ่งอุณภูมิสูงหลายประการแต่ว่าการอธิบายสมบัติของตัวนำยวดยิ่งอุณหภูมิสูงตามทฤษฏี BCS โดยใช้กลไกของอันตรกิริยาที่ใช้โฟนอนแบบอ่อนและใช้การประมาณในขั้นตอนการคำนวณจะไม่สามารถอธิบายสมบัติของตัวนำยวดยิ่งอุณหภูมิสูงได้ถูกต้องครบถ้วน แนวทางหนึ่งในการพยายามเพื่ออธิยายตัวนำยวดยิ่งอุณหภูมิสูงคือการปรับปรุงทฤษฏี BCS และทฤษฏีกินซ์เบิร์กแลนดาวโดยเพิ่มความละเอียดในการคำนวณให้มากขึ้นและใช้การประมาณในการคำนวณให้น้อยที่สุด เพื่อให้ครอบคลุมสมบัติของตัวนำยวดยิ่งอุณหภูมิสูงมากที่สุด
บรรณานุกรม

พงษ์แก้ว อุดมสมุทรหิรัญ, ตัวนำยวดยิ่งพื้นฐาน, สำนักพิมพ์ จุฬาลงกรณ์มหาวิทยาลัย, 2559
ฟิลลิพ ฟ็อน เบอเซอลาเกอร์

| ฟิลลิพ ฟ็อน เบอเซอลาเกอร์ |
| --- | --- |

เกิด: 6 กันยายน ค.ศ. 1917(1917-09-06) Burg Heimerzheim จักรวรรดิเยอรมัน
เสียชีวิต: 1 พฤษภาคม ค.ศ. 2008(2008-05-01) (90 ปี) บวร์คคร็อยทซ์แบร์ค อัลเทอนาร์ เยอรมนี
รับใช้: เยอรมนี
ชั้นยศ: Major (แวร์มัคท์) Oberstleutnant (บุนเดิสแวร์)
หน่วย: Cavalry Regiment Centre 3. Kavalleriebrigade
การยุทธ์: แนวรบด้านตะวันออก (สงครามโลกครั้งที่สอง)
บำเหน็จ: กางเขนเหล็กกางเขนอัศวิน
ความสัมพันธ์: เกออร์ค ฟ็อน เบอเซอลาเกอร์ (พี่ชาย)
งานอื่น: นักเศรษฐศาสตร์, นักวนศาสตร์
ฟิลลิพ ฟ็อน เบอเซอลาเกอร์ (เยอรมัน: Philipp von Boeselager; 6 กันยายน ค.ศ. 1917 – 1 พฤษภาคม ค.ศ. 2008) เป็นสมาชิกคนที่สองที่เหลือรอดชีวิตในแผนลับ 20 กรกฎาคม ผู้ส่วมรู้ร่วมคิดระหว่างเจ้าหน้าที่นายทหารแห่งกองทัพแวร์มัคท์ เพื่อลอบสังหารอดอล์ฟ ฮิตเลอร์ ผู้นำเผด็จการเยอรมัน ในปี ค.ศ. 1944
แชมเปี้ยนขนมปัง สูตรดังเขย่าโลก

| --- | --- |
แชมเปี้ยนขนมปัง  สูตรดังเขย่าโลก

焼きたて!! ジャぱん
ชื่อภาษาอังกฤษ: Yakitate!! Japan
แนว: ตลก, แข่งทำอาหาร
มังงะ
เขียนโดย: ทาคาชิ ฮาชิกุจิ
สำนักพิมพ์:  โชงะกุกัง   VIZ Media   บงกช
อนิเมะ
กำกับโดย: ยาสึนาโอะ อาโอกิ
สตูดิโอ: ซันไรส์
แชมเปี้ยนขนมปัง สูตรดังเขย่าโลก (ญี่ปุ่น: 焼きたて!! ジャぱん; โรมาจิ: Yakitate!! Japan) เป็นการ์ตูนญี่ปุ่น วาดโดย ทาคาชิ ฮาชิกุจิ ลงตีพิมพ์ในนิตสารโชเน็นซันเดย์ โดยสำนักพิมพ์โชงะกุกัง ต่อมาได้มีการนำมาสร้างเป็นอนิเมะโดยบริษัทซันไรส์
ในประเทศไทย แชมเปี้ยนขนมปัง สูตรดังเขย่าโลก ได้รับลิขสิทธิ์จัดพิมพ์โดย สำนักพิมพ์บงกช ส่วนภาคอนิเมะ ออกจำหน่ายในรูปแบบวีซีดี-ดีวีดีโดย DEX (ใช้ชื่อเรื่องว่า "แชมเปี้ยนเจปัง สูตรดังเขย่าโลก") และเคยออกอากาศทางสถานีโทรทัศน์ทีไอทีวีหรือ ไอทีวีเดิม ด้วยในรายการ TITV Cartoon Club หรือ ITV Cartoon Club ตั้งแต่วันที่ 1 ตุลาคม พ.ศ. 2549 - 27 พฤษภาคม พ.ศ. 2550 เวลา9.30-10.00น. ในช่วงหลังๆ เลื่อนเวลาออกอากาศเป็น 9.00-9.30 น.
เรื่องย่อ

อาสุมะ คาสุมะ เด็กหนุ่มผู้มีฝ่ามืออันอบอุ่น หรือ "หัตถ์ตะวัน" ที่ต้องการจะทำขนมปังญี่ปุ่นที่อร่อยกว่าข้าว ซึ่งเขาเรียกมันว่า "เจปัง" ตามคุณลุงที่เคยเปิดร้านขายขนมปังอยู่ใกล้ๆ บ้าน ตั้งแต่เด็กจนโต อาสุมะได้สร้างสรรค์เจปังต้นแบบออกมาถึง 55 แบบด้วยกัน เมื่ออายุได้ 16 ปี เขาก็ไปสอบเข้าทำงานที่ปังตาเซีย (แพนตาเซีย) หลังจากผ่านการทดสอบอันสุดโหด อาสุมะก็ได้เป็นพนักงานที่ร้านปังตาเซีย สาขามินามิโตเกียว พร้อมกับ คาวาจิ  เคียวสุเกะ ผู้เป็นทั้งเพื่อนและคู่แข่ง โดยมีผู้จัดการร้านหนุ่มล่ำบึ้กไว้ผมทรงอัฟโฟรอย่าง มัตสึชิโระ เคน และหลานสาวทายาทเจ้าของปังตาเซียกรุ๊ป ผู้ดูแลร้านปังตาเซีย สาขามินามิโตเกียว อย่าง อาซึสะงาวะ ทสึกิโนะ คอยให้การสนับสนุน แต่นอกจากจะต้องทำฝันของตัวเองให้เป็นจริงแล้ว อาสุมะยังต้องเผชิญกับแผนการอันสกปรกและแยบยลของ แซงปิแอร์ ร้านขนมปังคู่แข่งที่คิดจะฮุบกิจการของปังตาเซียอีกด้วย
เพราะฉะนั้นคาสุมะและคาวาจิจึงได้ลงแข่งขันศึกหน้าใหม่ของปังตาเซีย คาสุมะสามารถโค่นสุวาบาระ ไคจากสาขาใหญ่และคังมุริ ชิเงรุจากสาขาชินจิกุจูโอที่มี อาซึสะงาวะ  ยูกิโนะพี่สาวคนละแม่ของทสึกิโนะคอยหนุนหลังอยู่ คว้าตำแหน่งชนะเลิศได้สำเร็จ แต่ว่าคาวาจิกลับแพ้คังมุริเพราะแผนสกปรกของยูกิโนะ คังมุริซึ่งทราบเรื่องนี้จึงคิดที่จะย้ายไปที่สาขามินามิโตเกียวที่พวกคาสุมะทำงานอยู่ หลังจากที่จบการแข่งขันศึกหน้าใหม่
คังมุริเลยย้ายไปที่สาขามินามิโตเกียวเพื่อเล่าแผนการอันชั่วร้ายของยูกิโนะที่ร่วมมือกับเจ้าของแซงปิแอร์ ให้ทุกคนในร้านฟัง มีแค่ทางเดียวคือให้คาสุมะและพวกที่เป็นแนวหน้าของปังตาเซียลงแข่งขันศึกโมนาโกคัพ  ที่มีคนมีฝีมือด้านขนมปังมารวมตัวกันจากทั่วโลก
ทางด้านของปังตาเชีย ได้ส่งคาสุมะ คาวาจิและสุวาบาระลงแข่งศึกโมนาโกคัพโดยจัดให้ 3 คนนี้เป็นทีมญี่ปุ่น พวกเขาจึงต้องออกเดินทางไปที่ฝรั่งเศส พร้อมกับคุโรยานางิเพื่อไปดูงานและฝึกฝนฝีมือเป็นเวลา 1 เดือนก่อนการแข่งขัน พวกเขาได้พบกับโซฟี น้องสาวของมาสเตอร์คิริซากิ คุโรยานางิ บอกว่าโซฟีจะเป็นผู้แนะนำเรื่องขนมปังให้กับพวกคาสุมะก่อนการแข่ง เมื่อการแข่งรอบแรกมาถึง ด้วยความซุ่มซ่ามของคาวาจิทำขนมปังรูปคนครุ่นคิดของโรแดงแบนไม่มีชิ้นดี จึงรับผิดชอบด้วยใช้ตัวเองเป็นหุ่นคนครุ่นคิดแทน แต่ว่าก็ถูกแขกมาในร่วมงานจับได้ ทีมญี่ปุ่นจึงโดนหักคะแนน 2 คะแนนแต่ก็ได้คาสุมะและสุวาบาระช่วยไว้ เลยทำให้ทีมญี่ปุ่นรอดตัวไป หลังจากนั้นพวกเขาก็ได้ฝ่าฟันอุปสรรคต่างๆจากการตัดสินที่ไม่ยุติธรรมของลาเม่ ประธานจัดการแข่งขันกับเจ้าของแซงปิแยร์ แต่ในรอบรองชนะเลิศ กษัตริย์โมนาโกทรงเป็นประธานจัดการแข่งขันแทน และทีมญี่ปุ่นก็สามารถโค่นแชมป์เก่าอย่างทีมฝรั่งเศสได้สำเร็จแต่ต้องเข้าไปเจอทีมอเมริกาที่มีศัตรูที่ร้ายกาจอยู่และมีคิริซากิ ยูอิจิเจ้าของแซงปิแยร์คอยหนุนหลังอยู่แต่ก็สามารถชนะไปได้ แต่ถึงอย่างนั้นพวกคาสุมะก็ยังไม่สามารถช่วยปังตาเซียไว้ได้ แต่คิริซากิ ยูอิจิยังให้โอกาสแก่พวกคาสุมะโดยให้ร่วมแข่งขันทำขนมปังในรายการ ศึกขนมปัง 9 จังหวัดโดยใช้วัตถุดิบเด่นๆต่างๆในท้องถิ่นเพื่อทำขนมปังตามหัวข้อ  หากชนะก็จะได้ปังตาเซียกลับมาเหมือนเดิม
รายชื่อตอน > Monaco Cup Arc

| ตอนที่ | ชื่อไทย / ชื่ออังกฤษ ชื่อตามต้นฉบับของญี่ปุ่น |  ออกอากาศ |  ออกอากาศ ไอทีวี / ทีไอทีวี |
| --- | --- | --- | --- |

| 27 | "ทุกคนมาทำขนมปังกันเถอะ เจปังหมายเลข 2 จ้า"  / "Let's All Make Bread Together! It's Japan #2!"  (レッツみんなでパン作り!! ジャぱん2号じゃッ!)  | 26 เมษายน 2005 | 30 ธันวาคม 2006 |

| 28 | "บุรุษพันล้าน!? แพนตาเซียวิกฤติแล้ว!"  / "The Ten Billion Yen Man!? Pantasia's Life Or Death Crisis!"  (百億の男!? パンタジア存亡の危機!)  | 3 พฤษภาคม 2005 | 5 มกราคม 2007 |

| 29 | "ประชิดจู่โจม! กำเนิดแบล็คเจปัง!"  / "Close Attack! The Birth Of The Black Japan!"  (迫撃!! ブラックジャぱん誕生!)  | 10 พฤษภาคม 2005 | 6 มกราคม 2007 |

| 30 | "มุ่งสู่ฝรั่งเศส! เป้าหมายคือโมนาโกคัพ!"  / "And Now, It's France! Aim For The Monaco Cup!"  (いざフランス!! 目指せモナコカップ!)  | 17 พฤษภาคม 2005 | 12 มกราคม 2007 |

| 31 | "สถานการณ์ตึงเครียด!! แผนโรแดงต้องห้าม!"  / "The Critical Touch-And-Go Situation! The Prohibited Rodin Strategy!"  (一触即発!! 禁断のロダン作戦!)  | 24 พฤษภาคม 2005 | 13 มกราคม 2007 |

| 32 | "นี่แหละระดับโลก รูเล็ตต์ที่เรียกพายุ"  / "This Is The World Level! The Roulette That Brings Forth A Storm!"  (これぞ世界レベル!! 嵐を呼ぶルーレット!)  | 31 พฤษภาคม 2005 | 19 มกราคม 2007 |

| 33 | "ของว่างตอนตีสาม! เจปังหมายเลข 21!"  / "Snacks At 3 P.M.! It's Japan #21!"  (3時のおやつ!! ジャぱん21号じゃッ!)  | 7 มิถุนายน 2005 | 20 มกราคม 2007 |

| 34 | "ลูแปงหมายเลข 3 แปงเดอเอปิสไค"  / "Lupan #3! Pain D'epice, Kai-Style"  (ルパン3号!! パン・デ・エピス戒(改)!)  | 14 มิถุนายน 2005 | 26 มกราคม 2007 |
ชนิดของเจปัง

เจปัง No.1 = ขนมปังน้ำเต้าหู้
เจปัง No.2 = เจปังหม้อหุงข้าว
เจปัง No.3 = เจปังเวฟงา
เจปัง No.8 = เจปังรูปร่างเต่า มีสีเขียวมรกตเหมือนลูกอม
เจปัง No.9 = ไทยากิเจปัง สอดไส้มันกวนและมีส่วนผสมของน้ำเลี้ยงต้นมะพร้าว
เจปัง No.10 = ธัญญาพืช
เจปัง No.12 = เจปังถั่วเขียว
เจปัง No.15 =
เจปัง No.16 = ขนมปังพิสดาร ที่รวบรวมกลิ่นอายแกงกะหรี่ของอินเดียไว้ แถมยังมีรูปร่างคล้ายฟูจิ(แป้งนานของคนอินเดีย)
เจปัง No.21 = คัสเทลล่าเจปัง
เจปัง No.22 = ขนมปังที่มีส่วนผสมของปลาคามาโบโกะ
เจปัง No.24 = ขนมปังฝรั่งเศส ใช้นมแพะแทนนมวัว
เจปัง No.32 = ขนมปังปอนด์วาซาบิ
เจปัง No.43 = ขนมครัวซองต์ 324 ชั้น
เจปัง No.44 = ขนมปังที่กินแล้วไปสวรรค์
เจปัง No.51 = ขนมปังที่คล้ายปลาไหลม้วนแต่ข้างในได้ใส่กระเทียมลงไป
เจปัง No.51ปรับปรุง = ขนมปังที่คล้ายปลาไหลม้วนแต่ข้างในได้ใส่ถั่วดำกับซิลด์พาวเดอร์ห่อด้วยโนริสาหร่าย
เจปัง No.54 = เจปังไส้กรอก
เจปัง No.55 = ขนมปังถั่วแดง
เจปัง No.56 = ขนมปังเพื่อสุขภาพ
เจปัง No.56ปรับปรุง = Blackเจปัง เป็นขนมปังที่มีสีดำ เพราะผสมถ่านไม้ไผ่ลงไปในแป้งโด
เจปัง No.57 = เจปังทำจากขนมปังเหลือ ปรุงด้วยซอสเข้มข้น
เจปัง No.58 = ขนมปังซูชิเมล่อน
เจปัง No.59 = ขนมปังยากิโซบะ - แซนวิชโอโคโนมิยากิ
เจปัง No.60 = เป็นขนมปังที่นุ่มหยุ่นสุดๆ
เจปัง No.61 = เจปังไทมะที่ใส่เมล็ดกัญชาที่ขึ้นชื่อว่าพริก 7 รสกินแล้วย้อนเวลาได้
เจปังไข่ตุ๋นหอยเม่น
เจปังซาลาเปาญี่ปุ่น
เจปังฮานิวะ เป็นขนมปังที่ใส่มะม่วงสุกเอาไว้ และเป็นขนมปังที่ไม่มีกลูเต็น แต่เป็นรูปแบบของวาฟเฟิลผสมเทมปุระ
โอมางาริเจปัง เป็นขนมปังที่ใส่ต้นหอมไว้ด้วย
เจปังที่ผสมสาหร่ายลงไปด้วย
เจปังที่มีส่วนผสมของไผ่ น้ำแร่ และใช้เทคนิคโรเบนโฮ
เจปังทาร์ตบีวะหมักน้ำตาลดำ
เจปังเต้าเจี้ยวโนอุ - เจปังที่มีส่วนผสมของข้าว เต้าเจี้ยวโนอุ ใบโยโมงิป่า และใช้แผ่นหินเพนทาไรในการอบ
แหล่งข้อมูลอื่น

เว็บไซต์อย่างเป็นทางการของภาคอนิเมะ (ญี่ปุ่น)
เว็บไซต์อย่างเป็นทางการของภาคอนิเมะ (ทีวีโตเกียว) เก็บถาวร 2008-04-19 ที่ เวย์แบ็กแมชชีน (ญี่ปุ่น)